Produse și servicii furnizate în 2014 (2013)

Comunicare — participarea unui număr de aproximativ 120 de membri ai personalului la zilele de informare organizate de agenții/structuri naționale și la o serie de alte sesiuni de informare la Bruxelles, actualizarea bazei de date VALOR (2) cu rezultatele proiectelor, organizarea de evenimente în colaborare cu direcțiile generale (DG-uri) sub tutela cărora se află agenția; — organizarea, la Bruxelles, a 12 reuniuni de lansare a proiectelor pentru noii coordonatori de proiecte și pentru partenerii din cadrul acestora; — organizarea, în diferite locuri, a unor reuniuni tematice de grup și reuniuni cu coordonatorii de proiecte. Selecții — publicarea a 13 cereri de propuneri și a 4 invitații de participare la licitație; — gestionarea celor aproximativ 10 000 de propuneri primite; — selectarea a aproximativ 4 000 de proiecte și a 550 de carte universitare Erasmus pentru învățământul universitar. Vizite de monitorizare — organizarea a peste 386 de misiuni de monitorizare (fie la fața locului, fie la Bruxelles) cu participanții la proiecte, în vederea monitorizării celor 440 de proiecte. Măsuri de simplificare — extinderea utilizării formularelor electronice la mai multe acțiuni, și anume la 86 % din totalitatea solicitărilor; — extinderea procedurii de contractare simplificate (decizii în loc de acorduri de grant) pentru anumite acțiuni; — redefinirea modalității de calcul bazate pe sume forfetare, aceasta introducându-se pentru mai multe acțiuni; — în vederea evaluării acțiunilor, utilizarea, într-o mai mare măsură, a informărilor la distanță ale experților și a evaluărilor la distanță ale proiectelor; — elaborarea de certificate de audit pentru simplificarea raportării financiare, acestea urmând a fi utilizate în mod gradual; — finalizarea și punerea la dispoziție a unui dosar de informare financiară pentru a acorda mai multe orientări beneficiarilor. Colaborarea cu direcțiile generale sub tutela cărora se află agenția — organizarea a trei reuniuni ale Comitetului director și a patru proceduri scrise pentru adoptarea altor decizii; — organizarea unor reuniuni de coordonare periodice pe tema programelor delegate, cu directorii executivi ai direcțiilor generale sub tutela cărora se află agenția (trei sau patru reuniuni pe an); — acordarea de asistență direcțiilor generale sub tutela cărora se află agenția pentru pregătirea viitoarei generații de programe; — furnizarea de informații cu privire la implementarea programelor către Comisie, la cererea acesteia; — colaborare strânsă cu direcțiile generale sub tutela cărora se află agenția la pregătirea noilor programe pentru perioada 2014-2020. Sprijin în domeniul politicilor — continuarea gestionării rețelei Eurydice pentru acordarea de sprijin în domeniul politicii educației; aceasta a fost extinsă și în domeniul tineretului; — o serie de rapoarte întocmite de către unitatea Eurydice. Audituri Rezultatele a 115 audituri au fost implementate în anul 2014. Contracte și proiecte Semnarea a 6 664 de contracte și finalizarea a 4 972 de proiecte. Mandat — mandatul agenției a fost extins în 2014 cu scopul de a-i permite să gestioneze noi programe. Comisia a adoptat o nouă extindere a mandatului pentru ca agenția să poată gestiona fonduri incluse la rubrica 4.